**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 27. novembra 2024 o 17.00 hod.**

**Prítomní:** Marta Kunová, starostka obce

**Poslanci:** Ivan Čulen, Lucia Gajdošíková, Ing, Maroš Plško

**Neprítomní:** Adam Čičo, Eva Mráziková-obaja ospravedlnení

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Informácia o plnení uznesení z predchádzajúceho zasadnutia OcZ
4. Výročná správa obce Hrabovka za rok 2023
5. Návrh VZN 2/2024, ktorým sa mení dopĺňa VZN č. 3/2023 o miestnych daniach a o miestnom poplatku za KO a DSO v obci Hrabovka
6. Návrh VZN 3/2024, ktorým sa mení a dopĺňa VZN č. 6/2016 o správnych poplatkoch a poplatkoch za pracovné úkony vykonávané obecným úradom v Hrabovke
7. Návrh rozpočtu na roky 2025-2027
8. Úprava rozpočtu k 30.11.2024
9. Informácia o čerpaní finančných prostriedkov na rekonštrukciu sociálnych zariadení WC
10. Vyhlásenie voľby HK- opakovaná voľba – doplnený bod rokovania
11. Plán zasadnutí obecného zastupiteľstva na rok 2025 – doplnený bod rokovania
12. Rôzne
13. Diskusia

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Marta Kunová, ktorá privítala prítomných poslancov a konštatovala, že obecné zastupiteľstvo napriek neprítomnosti dvoch poslancov je uznášaniaschopné. Starostka predniesla návrh programu rokovania obecného zastupiteľstva s tým, že navrhla doplniť program zasadnutia o bod 10 – Vyhlásenie voľby HK-opakovaná voľba a bod 11 – Plán zasadnutí obecného zastupiteľstva na rok 2025. Žiadny z poslancov nemal pripomienku alebo pozmeňujúci návrh a preto dala hlasovať o  návrhu programu zasadnutia obecného zastupiteľstva, ktorý bol poslancami schválený.

**Prítomní: 3 Za: 3 Proti: 0 Zdržal sa: 0**

**2. Určenie zapisovateľa a overovateľov zápisnice**

Starostka určila overovateľov zápisnice: Lucia Gajdošíková, Ing. Maroš Plško

Zapisovateľka: Mgr. Janka Štefánková, pracovníčka obecného úradu

**3. Informácia o plnení uznesení z predchádzajúceho zasadnutia OcZ**

Informáciu o plnení uznesení z predchádzajúceho zasadnutia obecného zastupiteľstva predniesla starostka obce, ktorá konštatovala, že všetky uznesenia boli splnené. Informáciu zobrali poslanci na vedomie.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**4. Výročná správa obce Hrabovka za rok 2023**

V materiáloch na rokovanie obecného zastupiteľstva obdržali poslanci Individuálnu výročnú správu obce Hrabovka za rok 2023. Starostka konštatovala, že údaje vo výročnej správe vychádzajú z údajov schváleného záverečného účtu obce, kde bolo prerokované celkové podrobné čerpanie rozpočtu za rok 2023. Vo výročnej správe je zhrnutá celková bilancie činnosti a hospodárenia obce Hrabovka za rok 2023. Individuálnu výročnú správu obce Hrabovka za rok 2023 zobrali poslanci na vedomie.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**5. Návrh VZN 2/2024, ktorým sa mení a dopĺňa VZN č. 3/2023 o miestnych daniach a miestom poplatku za KO a DSO v obci Hrabovka**

Poslanci obdržali na rokovanie obecného zastupiteľstva návrh VZN 2/2024, ktorým sa mení a dopĺňa VZN č. 3/2023 o miestnych daniach a miestnom poplatku za KO a DSO v časti V. ods. 8 Sadzba poplatku, kde je návrh na zvýšenie poplatku za vývoz KO na sumu 34 €/ fyzická osoba. Starostka informovala o náraste nákladov na vývoz a skládkovanie odpadov zo strany Marius Pedersen z dôvodu inflácie. Aj napriek zvýšeniu poplatku bude obec stále doplácať na vývoz KO cca 2-3 tis. EUR. Po krátkej rozprave k návrhu VZN dala starostka hlasovať a predložený návrh VZN 2/2024 poslanci hlasovaním schválili.

**Hlasovanie:**

**Prítomní: 3 Za:3 Proti:0 Zdržal sa: 0**

**6. Návrh VZN 3/2024, ktorým sa mení a dopĺňa VZN č. 6/2016 o správnych poplatkoch a poplatkoch za pracovné úkkony vykonávané obecným úradom v Hrabovke**

Starostka podala informáciu k návrhu zmeny v §10 – Príloha č. 1, kde sa mení sadzba za hlásenie v rozhlase a poplatky za prenájom priestorov sály a kúrenie v kultúrnom dome v Hrabovke, pričom bolo zohľadnené to, či sálu prenajíma občan s trvalým pobytom v obci alebo bez trvalého pobytu. Nárast cien je najmä z dôvodu nárastu cien energií a tiež z dôvodu návratnosti nákladov, ktoré boli vynaložené na rekonštrukciu WC.

**Hlasovanie:**

**Prítomní: 3 Za:3 Proti:0 Zdržal sa: 0**

**7. Návrh rozpočtu na roky 2025-2027**

Návrh rozpočtu bol vypracovaný a zverejnený na webovom sídle obce a vo vývesnej tabuli po dobu 15 dní. Materiál – podrobný rozpis jednotlivých rozpočtových položiek spolu s návrhom na uznesenie obdržali poslanci e-mailom. Starostka obce v krátkosti zhrnula najväčšie položky príjmov a výdavkov v návrhu rozpočtu, plánované výdaje v kapitálových položkách a predpokladaný vývoj stavu financií v roku 2025. Žiadny z poslancov nemal pozmeňujúci návrh k rozpočtu na rok 2025 a roky 2026, 2027 a po krátkej rozprave dala starostka hlasovať o predloženom návrhu uznesenia v znení:

|  |  |  |  |  |  |  |
| --- | --- | --- | --- | --- | --- | --- |
| **Návrh na uznesenie OcZ v Hrabovke** | |  | |  |  |  |
|  |  |  | |  |  |  |
| **Schválený rozpočet na rok 2025:** | | **Rozpočet na rok 2026** | | | **Rozpočet na rok 2027** | |
| (v EUR) |  | (v EUR) | |  | (v EUR) |  |
| 100 - daňové príjmy | 150 852 | | 166 399 |  | 173 890 |  |
| 200 - nedaňové príjmy | 10 300 | | 10 300 |  | 10 300 |  |
| 300 - granty a transfery | 12 976 | | 940 |  | 940 |  |
| 500 - finančné operácie | 0 | | 0 |  | 0 |  |
| **Príjmy spolu :** | **174 128** | | **177 639** |  | **185 130** |  |
|  |  | |  |  |  |  |
| 600 - bežné výdavky | 130 092 | | 133 926 |  | 142 960 |  |
| 700 - kapitálové výdavky | 35 036 | | 33 713 |  | 32 170 |  |
| 800 - výdavkové fin.operácie | 9 000 | | 10 000 |  | 10 000 |  |
|  |  | |  |  |  |  |
| **Výdavky spolu:** | **174 128** | | **177 639** |  | **185 130** |  |

**8. Úprava rozpočtu k 30.11.2024**

Úprava rozpočtu bola vykonaná na základe poukázania finančných prostriedkov od PPA na Rekonštrukciu zástavkového prístrešku v obci, kde bolo zdrojové prerozdelenie sumy 11752 € podľa použitia od štátu a od Európskeho sociálneho fondu rozvoja vidieka. V obci bola uskutočnená výmena elektrického rozvádzača vrátane prívodu pre verejné osvetlenie obce, ktoré boli v havarijnom stave a výmena poruchových svietidiel za LED svietidlá a táto bola uskutočnená z ušetrených finančných prostriedkov pri rekonštrukcii sociálnych zariadení a na základe poukázanej dotácie zo ŠR vo výške 2259 € na dofinancovanie samospráv. Starostka informovala, že je potrebné postupne vymeniť všetky svietidlá v obci za LED svietidlá z dôvodu zníženia energetickej náročnosti. Žiadny z poslancov nemal pripomienku k navrhovanej úprave rozpočtu a hlasovaním bolo schválené rozpočtové opatrenie k 30.11.2024.

**Prítomní: 3 Za: 3 Proti: 0 Zdržal sa:** **0**

**9. Informácia o čerpaní finančných prostriedkov na rekonštrukciu sociálnych zariadení WC**

V nadväznosti na predchádzajúci bod rokovania starostka informovala prítomných poslancov o priebehu realizácie a čerpania finančných prostriedkov na materiál a práce pri rekonštrukcii sociálnych zariadení v budove obecného úradu. Stavebné práce vykonával p. Michal Hasala zo Bziniec pod Javorinou, ktorý predložil najnižšiu cenovú ponuku na základe inzercie na internetovom dopytovom portáli 123dopyt.sk. Materiál bol nakupovaný priamo obcou, elektro práce boli vykonané pánom Fábrym z Hrabovky a vodoinštalačné práce uskutočnil pán Holíček tiež z Hrabovky. Starostka predložila poslancom súpis nákladov podľa jednotlivých položiek

**10.Vyhlásenie voľby HK – opakovaná voľba**

Starostka opakovane predložila na rokovanie obecného zastupiteľstva návrh na Vyhlásenie voľby hlavného kontrolóra obce Hrabovka. V priebehu roka bola 2x vyhlásená voľba hlavného kontrolóra, avšak neprihlásil sa žiadny uchádzač. Preto je nutné vyhlásenie voľby zopakovať.

Prítomný poslanci schválili uznesenie k Vyhláseniu voľby hlavného kontrolóra.

**Prítomní: 3 Za: 3 Proti: 0 Zdržal sa:** **0**

**11. Plán zasadnutí obecného zastupiteľstva na rok 2025**

Poslanci dostali ako materiál na rokovanie Plán zasadnutí obecného zastupiteľstva na rok 2025. Plán vychádza z toho, aby aspoň 1x za štvrťrok bolo uskutočnené plánované zasadnutie s tým, že v prípade potreby bude dátum zasadnutia aktualizovaný, prípadne zvolané mimoriadne zasadnutie obecného zastupiteľstva. V zimnom období sa budú konať zasadnutia o 17.00 hodine a v letnom období o 18.00 hodine. Poslanci nemali k návrhu žiadne pripomienky a predložený návrh schválili.

**Prítomní: 3 Za: 3 Proti: 0 Zdržal sa:** **0**

**12. Rôzne**

\* Starostka informovala poslancov o vypracovaní znaleckého posudku, ktorý bol spracovaný na časť budovy, ktorú obec odkúpila od COOP Jednota. Celková hodnota podielu podľa znaleckého posudku je vo výške 76 000 € , pričom obec zaplatila sumu 35 000 € za tento podiel. Momentálne je zámer urobiť v priestoroch bývalej predajne administratívne priestory obecného úradu – klientské centrum a priestory pre dobrovoľný hasičský zbor. K bodu nastala krátka rozprava k stavebným úpravám, ktoré bude nutné vykonať v tomto priestore. Starostka podotkla, že bude možné zmeniť účel užívania budovy a následne bude možné predkladať žiadosti na čerpanie finančných prostriedkov z eurofondov na rekonštrukciu týchto priestorov.

**13.Diskusia**

Nakoľko žiadny z prítomných poslancov a občanov nemal viac žiadny príspevok do diskusie starostka poďakovala za účasť poslancom aj občanom Hrabovky a ukončila rokovanie obecného zastupiteľstva.

**Obecné zastupiteľstvo v Hrabovke**

**Uznesenie č. 15 - 23/2024**

zo zasadnutia OZ v Hrabovke dňa 27.11.2024

***K  bodu: Otvorenie zasadnutia***

**Uznesenie č. 15/2024**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva s doplneným bodu 10 - Vyhlásenie voľby HK-opakovaná voľba a bodu 11 – Plán zasadnutí obecného zastupiteľstva na rok 2025.

V Hrabovke, 27.11.2024

Marta Kunová

starostka obce

***K bodu: Informácia o plnení uznesení z predchádzajúceho zasadnutia***

**Uznesenie č. 16/2024**

Obecné zastupiteľstvo v Hrabovke **b e r i e n a  v e d o m i e** informáciu o kontrole uznesení obecného zastupiteľstva v Hrabovke.

V Hrabovke, 27.11.2024

Marta Kunová

starostka obce

***K bodu: Výročná správa obce Hrabovka za rok 2023***

**Uznesenie č. 17/2024**

Obecné zastupiteľstvo v Hrabovke berie na vedomie Individuálnu výročnú správu obce Hrabovka za rok 2023.

V Hrabovke, dňa 27.11.2024

Marta Kunová

starostka obce

***K bodu: Návrh VZN 2/2024, ktorým sa mení a dopĺňa VZN č.3/2023 o miestnych daniach a miestnom poplatku za KO a DSO v obci Hrabovka***

**Uznesenie č. 18/2024**

Obecné zastupiteľstvo v Hrabovke **s c h v a ľ u j e** VZN č. 2/2024, ktorým sa mení a dopĺňa VZN č. 3/2023 o miestnych daniach a miestnom poplatku za KO a DSO v obci Hrabovka.

V Hrabovke, 27.11.2024

Marta Kunová

starostka obce

***K bodu: Návrh VZN 3/2024, ktorým sa mení a dopĺňa VZN č. 6/2016 o správnych poplatkoch a poplatkoch za pracovné úkony vykonávané obecným úradom***

**Uznesenie č. 19/2024**

Obecné zastupiteľstvo v Hrabovke **s c h v a ľ u j e** VZN 3/2024, ktorým sa mení a dopĺňa VZN č. 6/2016 o správnych poplatkoch a poplatkoch za pracovné úkony vykonávané obecným úradom.

V Hrabovke, 27.11.2024

Marta Kunová

starostka obce

***K bodu: Návrh rozpočtu na roky 2025-2027***

**Uznesenie č. 20/2024**

Obecné zastupieľstvo v Hrabovke **s c h v a ľ u j e**  predložený návrh rozpočtu na rok 2025 a roky 2026-2027 nasledovne:

|  |  |  |  |  |  |  |
| --- | --- | --- | --- | --- | --- | --- |
| **Schválený rozpočet na rok 2025:** | | **Rozpočet na rok 2026** | | | **Rozpočet na rok 2027** | |
| (v EUR) |  | (v EUR) | |  | (v EUR) |  |
| 100 - daňové príjmy | 150 852 | | 166 399 |  | 173 890 |  |
| 200 - nedaňové príjmy | 10 300 | | 10 300 |  | 10 300 |  |
| 300 - granty a transfery | 12 976 | | 940 |  | 940 |  |
| 500 - finančné operácie | 0 | | 0 |  | 0 |  |
| **Príjmy spolu :** | **174 128** | | **177 639** |  | **185 130** |  |
|  |  | |  |  |  |  |

|  |  |  |  |  |  |
| --- | --- | --- | --- | --- | --- |
| 600 - bežné výdavky | 130 092 | 133 926 |  | 142 960 |  |
| 700 - kapitálové výdavky | 35 036 | 33 713 |  | 32 170 |  |
| 800 - výdavkové fin.operácie | 9 000 | 10 000 |  | 10 000 |  |
|  |  |  |  |  |  |
| **Výdavky spolu:** | **174 128** | **177 639** |  | **185 130** |  |

V Hrabovke, dňa 27.11.2024

Marta Kunová

starostka obce

***K bodu: Úprava rozpočtu k 30.11.2024***

**Uznesenie č. 21/2024**

Obecné zastupiteľstvo v Hrabovke **s c h v a ľ u j e** predložený návrh na úpravy rozpočtu k 30.11.2024.

V Hrabovke, dňa 27.11.2024

Marta Kunová

starostka obce

***K bodu: Vyhlásenie voľby HK – opakovaná voľba***

**Uznesenie č. 22/2024**

Obecné zastupiteľstvo v Hrabovke:

**1. v y h l a s u j e**

v zmysle § 18a ods. 2 zákona č. 369/1990 Zb. o obecnom zriadení v znení neskorších zmien

a doplnkov **29.01.2025** za deň konania voľby hlavného kontrolóra obce Hrabovka.

**2. u r č u j e**

**Požiadavky na výkon funkcie hlavného kontrolóra obce Hrabovka:**

1. Vzdelanie a prax: ukončené minimálne stredoškolské vzdelanie, preukázateľná prax

minimálne 5 rokov v oblasti verejnej správy - znalosť legislatívy, kompetencií a

právnych noriem na úrovni samosprávy - komunikačné schopnosti a reprezentatívne

vystupovanie - práca s počítačom na užívateľskej úrovni (MS Word, Excel, internet a

elektronická pošta) - flexibilnosť, samostatnosť, zmysel pre zodpovednosť a dôslednosť

2. Bezúhonnosť: preukazuje sa výpisom z registra trestov nie starším ako 3 mesiace

3. Pracovný úväzok: 8 hodiny mesačne. Úväzok bude vykonávaný nerovnomerne podľa

potreby obce a možností hlavného kontrolóra.

4. Začiatok funkčného obdobia hlavného kontrolóra obce Hrabovka na deň

1.2.2025, ktorý je určený ako deň nástupu do pracovného pomeru.

**Náležitosti prihlášky pre voľbu hlavného kontrolóra obce Hrabovka:**

1. Osobné údaje: meno, priezvisko, dátum narodenia, bydlisko,

kontaktné údaje (telefón, e-mail)

2. Doklad o dosiahnutom najvyššom vzdelaní

3. Životopis s prehľadom doterajšej praxe

4. Doklad o praxi vo verejnej správe

5. Informáciu o tom, či ku dňu podania prihlášky podniká alebo vykonáva inú zárobkovú

činnosť a je členom v riadiacich, kontrolných alebo dozorných orgánoch právnických osôb,

ktoré vykonávajú podnikateľskú činnosť na účel vykonania voľby v obecnom

zastupiteľstve

6. Čestné vyhlásenie o spôsobilosti na právne úkony v plnom rozsahu

7. Písomný súhlas so zverejnením osobných údajov podľa § 13 zákona č. 18/2018 Z. z. o ochrane osobných údajov a o zmene a doplnení niektorých zákonov za účelom vykonania voľby hlavného kontrolóra na zasadnutí Obecného zastupiteľstva v Hrabovke.

Súčasti prihlášky:

1. Štruktúrovaný profesijný životopis

2. Overená fotokópia dokladu o vzdelaní

3. Výpis z registra trestov nie starší ako 3 mesiace

Spôsob voľby hlavného kontrolóra

1. Vyhlásenie dňa konania voľby hlavného kontrolóra bude zverejnené najneskôr 25 dní

(min. 40 dní pred dňom konania voľby) na úradnej tabuli obce Hrabovka a na

Internetovej stránke www.obec-hrabovka.sk.

2. Písomnú prihlášku musí kandidát odovzdať spolu s požadovanými dokladmi najneskôr

14 dní pred dňom konania voľby do 15.01.2025 do 14:00 hod. v zalepenej obálke na

adresu:

Obec Hrabovka, 913 32 Hrabovka 26, s označením: „Voľba hlavného kontrolóra –

Neotvárať!“

3. Posúdenie náležitostí podaných prihlášok kandidátov vykoná starostka obce spolu s

poslancami Obecného zastupiteľstva a vypracujú zoznam kandidátov.

4. Voľbu hlavného kontrolóra vykoná obecné zastupiteľstvo tajným hlasovaním, v zmysle

§18a ods. 3 zák. č. 369/1990 Zb. o obecnom zriadení v znení neskorších predpisov..

5. Starosta obce je povinný s právoplatne zvoleným hlavným kontrolórom obce uzavrieť

pracovnú zmluvu, plat v zmysle § 18c zákona č. 369/1990 Zb. o obecnom zriadení v znení

neskorších predpisov.

6. Výkon funkcie hlavného kontrolóra trvá 6 rokov.

Jeho funkčné obdobie sa začne 01.02.2025

**Postavenie hlavného kontrolóra**

Hlavný kontrolór sa po zvolení stáva zamestnancom obce. Hlavný kontrolór obce nesmie bez súhlasu obce podnikať alebo vykonávať inú zárobkovú činnosť a byť členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť.

Toto obmedzenie sa nevzťahuje na vedeckú, pedagogickú, lekársku, prednášateľskú, literárnu alebo umeleckú činnosť.

Prihláseným záujemcom bude doručená pozvánka, na ktorej sa spresní čas a miesto konania voľby.

V Hrabovke, dňa 27.11.2024

Marta Kunová

starostka obce

***K bodu: Plán zasadnutí obecného zastupiteľstva na rok 2025***

**Uznesenie č. 23/2024**

Obecné zastupiteľstvo v Hrabovke **s c h v a ľ u j e** predložený Plán zasadnutí obecného zastupiteľstva na rok 2025.

V Hrabovke, dňa 27.11.2024

Marta Kunová

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Čičo** | **Čulen** | **Gajdošíková** | **Mráziková** | **Ing.Plško** |
| 15/2024 | **N** | **I** | **I** | **N** | **I** |
| 16/2024 | **N** | **I** | **I** | **N** | **I** |
| 17/2024 | **N** | **I** | **I** | **N** | **I** |
| 18/2024 | **N** | **I** | **I** | **N** | **I** |
| 19/2024 | **N** | **I** | **I** | **N** | **I** |
| 20/2024 | **N** | **I** | **I** | **N** | **I** |
| 21/2024 | **N** | **I** | **I** | **N** | **I** |
| 22/2024 | **N** | **I** | **I** | **N** | **I** |
| 23/2024 | **N** | **I** | **I** | **N** | **I** |

**Vysvetlivky: I - za O – zdržal sa**

**X - proti N - neprítomní**

**Overovatelia:**

Lucia Gajdošíková .........................................

Ing. Maroš Plško .........................................

**Zapísala:**

Mgr. Janka Štefánková .........................................

Marta Kunová starostka obce